आठ सयँ बाजन मोरा नइहर बाजे, आठ सयँ सासुर हे।
 कतेक नीन सोव हऽ तू साहेब, अउरू सिर साहेब हे।
 चूरी फेंकि मारली, नेपुर फेंकि, अउरो कँगन फंेकि हे।
 हम तो जनली रामजी बेटा देतन, बेटिया जलम लेलक हे।
 ललना, सेहो सुनि सासु रिसियायल, अउरो गोसियायल हे।
 हम तो जनली राम बेटा देतन, बेटिया जलम लेलक हे।
 ननदी मोरा गरियाबए, गोतनी घुघुकावय हे।
 हम त जनली रामजी बेटा देतन, बेटिया जलम लेलक हे।
 सेहो सुनि ससुर जी रोसायल, आउर गोसायल हे। 